wickkiey/tamil-wikipedia-chunked huggingface dataset:
# பினாங்கு தீவு

## போக்குவரத்து

### எலக்ட்ரிக் டிராம்கள் மற்றும் இரட்டை அடுக்கு பேருந்துகள்

கடந்த காலத்தில், இங்கு எலக்ட்ரிக் டிராம்கள் மற்றும் இரட்டை அடுக்கு பேருந்துகள் இருந்தன.பின்னர் அவை 1970 ல் நிறுத்தப்பட்டன.
# பினாங்கு தீவு

## போக்குவரத்து

### துன் டாக்டர் லிம் சொங் யூ நெடுஞ்சாலை

இது நகரத்தையும் பினாங்கு சர்வதேச விமான நிலையதையும் இணைக்கிறது. இந்த நெடுஞ்சாலை மூலம், விமான நிலையதை 30 நிமிடங்களிள் அடையளாம்.
# பினாங்கு தீவு

## போக்குவரத்து

### பினாங்கு பாலம்

பினாங்கு பாலம் நிலப்பகுதியில் இருக்கும் பிறை மற்றும் கடலைத் தாண்டி இருக்கும் பினாங்கு தீவை இணைக்கிறது. இது அதிகாரப்பூர்வமாக செப்டம்பர் 14, 1985 அன்று போக்குவரத்திற்காக திறக்கப்பட்டது. பாலத்தின் மொத்த நீளம் 13.5 கி.மீ. (8.4 மைல்) ஆகும்.
# பினாங்கு தீவு

## போக்குவரத்து

### பினாங்கு இரண்டாவது பாலம்

பினாங்கு இரண்டாவது பாலம் நிலப்பகுதியில் இருக்கும் பத்து காவான் மற்றும் கடலைத் தாண்டி இருக்கும் பினாங்கு தீவை இணைக்கிறது.இப்பாலம் மலேசியா மற்றும் தென்கிழக்கு ஆசியாவின் நீண்ட பாலம் ஆகும். பாலத்தின் மொத்த நீளம் 24 கி.மீ. இப்பாலம் அதிகாரப்பூர்வமாக மார்ச் 1, 2014 அன்று திறக்கப்பட்டது.
# பினாங்கு தீவு

## போக்குவரத்து

### பினாங்கு பன்னாட்டு வானூர்தி நிலையம்

பினாங்கு பன்னாட்டு வானூர்தி நிலையம் , முன்பு **பாயான் லெப்பாஸ் பன்னாட்டு வானூர்தி நிலையம்** என்று அழைக்கப்பட்டது. பினாங்கின் தலைநகரான ஜோர்ஜ் டவுனிலிருந்து 14கி.மீ. (8.7மை) தொலைவில் இந்த வானூர்தி நிலையம் அமைந்துள்ளது. பினாங்கு பன்னாட்டு வானூர்தி நிலையம் 1935ல் திறக்கப்பட்டது. நாட்டின் பழைய வானூர்தி நிலையங்களில் ஒன்றாகும்.
# பினாங்கு தீவு

## போக்குவரத்து

### ராபிட் பினாங்

ராபிட் பினாங் இது நகர பேருந்து நிறுவனம் ஆகும். ஜோர்ஜ் டவுன் கப்பல் துறை மற்றும் கொம்டார் கோபுரம் இதன் முக்கிய பேருந்து மையமாகும். இது ஜோர்ஜ் டவுன் மாநகரை பினாங்கு தீவுடன் இணைக்கிறது. ராபிட் பினாங் இலவச பஸ் சேவை உள்ளது. இந்த பஸ் சேவை ஜோர்ஜ் டவுன் யுனெஸ்கோ உலக பாரம்பரிய தளத்துக்குள் மட்டுமே.
# பினாங்கு தீவு

## போக்குவரத்து

### எக்ஸ்பிரஸ் பேருந்துகள்

சுங்கை நிபோங் பேருந்து நிலையம், இங்கு 24 மணி நேரம் செயல்படும் பல எக்ஸ்பிரஸ் பஸ் நிறுவனங்கள் உள்ளன, இது பினாங்கு தீவை மலேசியாவின் முக்கிய நகரங்களுடன் பொதுவாக கோலாலம்பூர், அலோர் ஸ்டார், ஈப்போ, குவாந்தான், ஜொகூர் பாரு, மற்றும் சிங்கப்பூர்ருடன் இணைக்கிறது.
# பினாங்கு தீவு

## போக்குவரத்து

### பினாங்கு படகு சேவை

1920 ஆம் ஆண்டு தொடங்க பட்ட பினாங்கு படகு சேவை தலைநகர் ஜோர்ஜ் டவுன் நகரை பட்டர்வொர்த்துடன் இனைக்கிறது. இதில் பயணிகள், கார்கள் மற்றும் மோட்டார் சைக்கிள்கள் பயணம் செய்யளாம்.
# பினாங்கு தீவு

## கொம்டார் கோபுரம்

கொம்டார் கோபுரம் இது ஜோர்ஜ் டவுன் மாநகர முக்கியப் பகுதியில் அமைந்துள்ள இக்கோபுரம் மலேசியாவின் ஆறாவது மிக உயரமான கட்டடம் ஆகும். கொம்டார் கோபுரம் சில்லறை விற்பனை நிலையங்கள், போக்குவரத்து மையம் பினாங்கு மாநில அரசு நிர்வாக அலுவலகங்கள் அடங்கிய ஒரு பல்நோக்கு கட்டிடமாக உள்ளது.
# பினாங்கு தீவு

## கொம்டார் கோபுரம்

### சில்லறை விற்பனை நிலையங்கள்

- கர்னீ பிளாசா
- கர்னீ பாராகான்
- குவின்ஸ்பே மால்
- அய்ளன் பிளாசா
- பீராங்கின் மால்
- 1வது அவென்யூ
- பார்க்சன் கிராண்ட்
- பினாங்கு டைம்ஸ் சதுக்கம்
- மிட்லாண்ட்ஸ் பார்க் மையம்
- டெஸ்கோ ஜெலுத்தோங்
- டெஸ்கோ தஞ்சோங் பீனாங்
# பினாங்கு தீவு

## விளையாட்டு

- மாநகர விளையாட்டு அரங்கம்
# பினாங்கு தீவு

## மருத்துவ வசதி

- பினாங்கு தீவு பெரிய மருத்துவமனை
- தீவு சிறப்பு மருத்துவமனை
- Pantai Mutiara சிறப்புமருத்துவமனை
- லோஹ் குவான் சிறப்பு மருத்துவமனை
- லாம் வாஹ் ஈ சிறப்பு மருத்துவமனை
- அட்வெண்டிஸ்டான் சிறப்பு மருத்துவமனை
- தஞ்சோங் சிறப்பு மருத்துவமனை
- மவுண்ட் மிரியம் சிறப்பு மருத்துவமனை
- டிராபிகானா சிறப்பு மருத்துவமனை
# பினாங்கு தீவு

## கல்வி

### ஆங்கில பள்ளிகள்

- பினாங்கு பிறி பள்ளி, நாட்டின் மிக பழமையான ஆங்கிலம் பள்ளி
- செயின்ட் சேவியர் பள்ளி, தென் கிழக்கு ஆசியாவில் மிக பழமையான கத்தோலிக்க பள்ளி
- மெத்தடிஸ்ட் பாய்ஸ் 'பள்ளி
- கான்வென்ட் கிரின் லேன்
- கான்வென்ட் ஜோர்ஜ் டவுன்
- செயின்ட் ஜோர்ஜ் பெண்கள் பள்ளி
- கான்வென்ட் பூலாவ் தீகுஸ் பள்ளி
# பினாங்கு தீவு

## கல்வி

### தமிழ் பள்ளிகள்

- SJK (T), ஆசாத்
- SJK (T), ராமகிருஷ்ணா
- SJK (T), ஜாலான் சுங்கை
# பினாங்கு தீவு

## கல்வி

### கல்லூரிகள்

- பினாங்கு மருத்துவ கல்லூரி
- KDU கல்லூரி
- SEGi கல்லூரி
- சென்டிரல் கல்லூரி
- ஒலிம்பியா கல்லூரி
- INTI சர்வதேச கல்லூரி
- ஹான் சியாங் கல்லூரி
- PTPL கல்லூரி
# பினாங்கு தீவு

## லிட்டில் இந்தியா

லிட்டில் இந்தியா, இது மாநகரின் ராணி வீதி, சூலியா வீதி, மற்றும் சந்தை வீதியில் அமைந்திருக்கும் தமிழர் வனிகப்பகுதியாகும்.மலேசியாவின் பழமையான இந்து கோவிலான அருள்மிகு பினாங்கு ஸ்ரீ மகா மாரியம்மன் கோயில் இங்கு அமைந்துள்ளது.
# பினாங்கு தீவு

## திருவிழாக்கள்

### பினாங்கு தைப்பூசம்

ஜோர்ஜ் டவுன் அருகில் உள்ள தண்ணீர் மலை கோவிலில் பினாங்கு தைப்பூசம் மிக விமரிசையாகக் கொண்டாடப்படுகிறது. தண்ணீர் மலை கோவில் இந்தியாவுக்கு வெளியே அமைந்துள்ள முருகன் ஆலயங்களில் மிகவும் பெரியதாகும். தமிழர்கள் மட்டுமின்றி சீனர்களும் தைப்பூசத்தை மிக விமரிசையாகக் கொண்டாடுகிரார்கள். இத்தைப்பூசத் திருநாள் மூன்று நாட்கள் நடைபெறும். தைப்பூசத் திருநாள் அன்று பினாங்கிள் பொது விடுமுறை ஆகும்.
# பினாங்கு தீவு

## திருவிழாக்கள்

### சித்ரா பவுர்ணமி

1970 களின் தொடக்கத்திலிருந்து இந்த திருவிழா மூன்று நாட்கள் கொண்டாடப்படுகிறது. ஆயிரக்கணக்கான பக்தர்கள் சூழ ரதத்தில் முருகப் பெருமானின் ஊர்வலம் நடைபெறும்.
# பினாங்கு தீவு

## மேலும் பார்க்க

- ஜோர்ஜ் டவுன்
- ஜோர்ஜ் டவுன் பினாங்கு பெருநகர பகுதி
- பினாங்கு
- செபராங் பிறை
# 3-குளோரோபுரோப்பைல் ஆக்டைல் சல்பாக்சைடு

**3-குளோரோபுரோப்பைல் ஆக்டைல் சல்பாக்சைடு** *(3-Chloropropyl octyl sulfoxide)* என்பது C<sub>11</sub>H<sub>23</sub>ClOS என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். இச்சேர்மம் உயர் நச்சுத்தன்மை கொண்டது ஆகும். சுவாசிக்க நேர்ந்தாலோ, ஊசி மூலம் உட்செலுத்தப்பட்டாலோ அல்லது தோலில் பட நேர்ந்தாலோ காயம் அல்லது மரணம் சம்பவிக்க வாய்ப்பு உண்டாகிறது.
# உத்தாலக ஆருணி

**ஆருணி** (Aruni) (கிமு எட்டாம் நூற்றாண்டு), இந்து தொன்மவியலில் பிற்கால வேதகாலத்தில் வாழ்ந்த ரிஷியான இவரை **உத்தாலகர்** அல்லது **உத்தாலக ஆருணி** என்றும் அழைப்பர்.  
உத்தாலக ஆருணியின் மகன் சுவேதகேது அவரது சீடருமாகவும் அறியப்படுகிறார்.  
வேத கால சமஸ்கிருத உபநிடதங்களில், குறிப்பாக பிரகதாரண்யக உபநிடதம் மற்றும் சாந்தோக்கிய உபநிடதங்களில் மகரிஷி ஆருணி பிரம்ம வித்தையை கற்பிக்கும் குருவாக குறிபிடப்படுகிறார். ஆருணியும், யாக்யவல்க்கியரும் இந்து சமய உபநிடத ஆசிரியர்களாக பெரும்பான்மையாக அறியப்படுகிறார்கள்.  
டெல் அவீவ் பல்கலைக்கழகப் பேராசிரியர் பென் – அமி ஸ்கார்ப்ஸ்டின், பதிவு செய்யப்பட்ட தத்துவ வரலாற்றில், உத்தாலக ஆருணியும் பண்டைய தத்துவ ஆசிரியர்களில் ஒருவராக அறியப்படுகிறார் எனக் குறிப்பிடுகிறார்.
# உத்தாலக ஆருணி

## இதனையும் காண்க

- யாக்யவல்க்கியர்
- நசிகேதன்
- சுவேதகேது
- ஜனகன்
# நுண்ணுயிர் காப்புக்கூடு

'') காப்புக் கூடு நிலை ]]
'')]]
**நுண்ணுயிர் காப்புக்கூடு** (Microbial Cyst) என்பது நுண்ணுயிரிகள் ஓய்வெடுத்தல் அல்லது செயல்படா நிலையின் ஒரு கட்டமாகும். வழக்கமாக பாக்டீரியங்கள், ஓருயிர்ம உயிரினங்கள், அரிதாக முதுகெலும்பிலிகள் போன்ற உயிரினங்கள் சாதகமற்ற சுற்றுப்புற சூழ்நிலைகளில் இருந்து தங்களபு்ை பாதுகாத்துக்கொண்டு உயிர் வாழ இந்தக் காப்புக்கூடு உதவுகிறது. இந்நிகழ்வின் போது உயிரினத்தின் இயங்குநிலை முற்றிலும் நிறுத்தப்பட்டு உயிரணுக்களின் வளர்சிதைமாற்ற செயல்முறைகள் மெதுவாக குறைந்து, உணவூட்டம் மற்றும் இயக்கம் போன்ற அனைத்து செயல்களும் நிறுத்தப்படுகின்றன.  
இக்காப்புக்கூடு உருவாக்கம் நுண்ணுயிரியை மற்றொரு இடத்திற்கோ அல்லது அதிக சாதகமான சூழலுக்கோ புறக்காரணிகள் மூலம் (காற்று, நீர்) எளிதில் எடுத்துச் செல்லப்படுகிறது. பின்னர் நுண்ணுயிரியின் வளர்ச்சிக்கும் உயிர்வாழ்தலுக்கும் சாதகமான சூழல் திரும்பியவுடன் அல்லது அச்சூழலை அடைந்தவுடன் காப்புக்கூடு உடைகிறது. இச்செயல்முறைக்கு காப்புக்கூடு நீக்கம் (excystation) என அழைக்கப்படுகிறது. பின்னர் நுண்ணுயிரி இயல்பான வாழ்க்கை முறைக்குத் திரும்புகிறது.
# நுண்ணுயிர் காப்புக்கூடு

## காரணிகள்

சாதகமற்ற சூழ்நிலைகள் என்பன
:*போதிய ஊட்டச்சத்து அல்லது பிராண வாயு இல்லாமை
:*மிகக் கடுமையான வெப்பநிலை
:*ஈரப்பதக் குறைவு மற்றும்
:*நச்சு வேதியப் பொருட்கள்
இவை அனைத்தும் நுண்ணுயிரிகளின் வளர்ச்சிக்கு உதவாது . ஆகையால் காப்புக்கூடு உருவாவதை மேற்கண்ட காரணிகள் தூண்டுகின்றன.
# நுண்ணுயிர் காப்புக்கூடு

## பல்வேறு உயிரினங்களில் காப்புக்கூடு உருவாக்கம்

### பாக்டீரியத்தில்

பாக்டீரியாவில் (உதாரணமாக, அசிட்டோபாக்டர் sp.), செல் சுவரில் ஏற்படும் மாற்றங்களால் காப்புக் கூடுருவாக்கம் ஏற்படுகிறது. அணுக்குழைமம் (சைட்டோபிளாசம்) சுருங்கி, செல் சுவர் தடிப்புருகிறது. பாக்டீரிய காப்புக்கூடுகள் அவற்றின்
அகவித்தத்தம் (endospores) உருவாக்க விதம், சாதகமற்ற சூழலை தாங்கும் சக்தி போன்றவற்றிலிருந்து வேறுபடுகிறது.
அகவித்தமானது காப்புக்கூடுகளை விட அதிக எதிர்ப்புச் சக்தியைக் கொண்டுள்ளன.
# சுவேதகேது

**சுவேதகேது** (Shvetaketu), வேத கால ரிஷியும், உத்தாலக ஆருணியின் மகனும், சீடரும் ஆவார். இருள் எனும் அறியாமையிலிருந்து (அசத்-நிலையாமை), வெளிச்சம் எனும் நிலையான சத்திய நிலையை அடைய ஒவ்வொரு ஜீவாத்மாவும் பிரம்ம வித்தையை குரு மூலம் உணர்ந்து கொள்ள வேண்டும் என உண்மையை உலகிற்கு உணர்த்தியவர்.
# சுவேதகேது

## உபநிடதங்களில்

சுவேதகேதுவின் பெயர் பிரகதாரண்யக உபநிடதத்தின் 6.2.1 முதல் 6.2.8 முடிய பகுதிகளிலும், சாந்தோக்கிய உபநிடதத்தின் ஆறாவது அத்தியாத்தில் குறிப்பிடப்படுகிறது.
# சுவேதகேது

## உபநிடதங்களில்

### தத்துவமசி என்ற மகாவாக்கியம்

சாந்தோக்கிய உபநிடதத்தின் ஆறாம் அத்தியாயத்தில், உத்தாலக ஆருணி தனது மகனும், சீடனுமான சுவேதகேதுவிற்கு ஆத்மா அல்லது பிரம்ம தத்துவத்தை உபதேசிக்கும் போது, *நீயே அதுவாக (பிரம்மமாக) இருக்கிறாய்* என்பதை உணர்த்த, தத்துவமசி என்ற மகாவாக்கியத்திற்கு விளக்கும் அளிக்கிறார்.
# சுவேதகேது

## மகாபாரதத்தில்

சுவேதகேதுவின் முன்னிலையிலும், தன் தந்தை உத்தாலக ஆருணியின் முன்னிலையிலும், தனது தாயின் விருப்பமின்றி, வேறு ஒரு அந்தணர் தன் தாயைக் கைபிடித்துச் செல்கையில், அச்செயலை சுவேதகேது தடுத்து நிறுத்தி, இனி ஒரு பெண், ஒரு கணவருடன் மட்டுமே இறுதி வரை வாழ வேண்டும், ஒரு ஆடவனின் குழந்தைப் பேற்றிற்காக, வேறு ஆடவனின் மனைவியை கைப்பற்றக் கூடாது என விதி வகுத்தான்.  
அஷ்டவக்கிரனும், சுவேதகேதுவும் ஜனகரின் வேள்வியில் கலந்து கொண்ட பின்னர், ஜனகரின் அரசவைக்குச் சென்று, வாதப் போரில் வந்தினை எனும் தர்க்கவாதியை வாதப் போரில் சுவேதகேதுவும், அஸ்டவக்கிரனும் வென்றனர்.
# சுவேதகேது

## இதனையும் காண்க

- யாக்யவல்க்கியர்
- நசிகேதன்
- உத்தாலக ஆருணி
- ஜனகன்
# வேல ராமமூர்த்தி

**வேல ராமமூர்த்தி** (*Vela Ramamoorthy*) இந்தியாவின் தமிழ்நாட்டைச் சேர்ந்த ஓர் எழுத்தாளர் மற்றும் நடிகராவார். தமிழ் மொழியில் எடுக்கப்படும் திரைப்படங்களில் அவ்வப்போது தோன்றி நடித்துவருகிறார்.
# வேல ராமமூர்த்தி

## தொழில்

புதுமுக வகுப்பு வரை கல்வி பயின்ற வேல ராமமூர்த்தி இந்திய இராணுவத்தில் சேர்ந்து ஐந்து ஆண்டுகள் பணிபுரிந்தார். பின்னர் இவர் அஞ்சல் நிலையத்தில் பணிபுரிய அனுப்பப்பட்டார். ராமமூர்த்தி ஓர் எழுத்தாளர் என்பதால் இவரைச் சந்திக்க அஞ்சல் அலுவலகத்திற்கு பலர் வந்து செல்வார்கள். நான் என் சம்பளத்தில் பாதியை தேநீர் கடைகளில் செலவிடுகிறேன் என்று புதிய தலைமுறை தமிழ் பத்திரிகைக்கு அளித்த பேட்டியில் வேல ராமமூர்த்தி நினைவு கூர்ந்த நிகழ்விலிருந்து அன்னாரின் நட்பு வட்டாரத்தை உணர முடியும். குற்றப்பரம்பரை, குருதி ஆட்டம், பட்டத்து யானை உள்ளிட்ட புகழ்பெற்ற தமிழ் நாவல்களை இவர் எழுதியுள்ளார். மேலும் சமகாலத்தின் முன்னணி தமிழ் கதை எழுத்தாளர்களில் ஒருவராகவும் வேல ராமமூர்த்தி கருதப்படுகிறார்.
பாரதிராஜா மற்றும் இயக்குநர் பாலா ஆகியோருக்கிடையே குற்ற பரம்பரை கதையை திரைப்படமாக்குவது தொடர்பான வழக்கில் தொடர்புடையவர் ஆகிறார். குற்றப்பரம்பரை வரலாற்றின் காலகட்டத்தை திரையில் கொண்டுவரும் பெரிய சவாலை பாலாவுக்காக திரைக்கதையாக இவர் எழுதிக்கொண்டிருக்கிறார். வேலராமமூர்த்தி எழுதிய சிறுகதைகள் தொகுக்கப்பட்டு வேல ராமமூர்த்தி கதைகள் என வெளியிடப்பட்டுள்ளது.  
சேதுபதி, கிடாரி போன்ற திரைப்படங்களில் நடித்து எழுத்தாளரும் நடிகருமான வேல ராமமூர்த்தி எதிர்மறை வேடங்களிலும் சிறந்தவராக ஈர்க்கப்பட்டார்.
கொம்பன், ரஜினி முருகன் , அப்பா, எய்தவன், வனமகன், தொண்டன் மற்றும் அறம் போன்ற பிரபலமான திரைப்படங்களில் வித்தியாசமான கதாபாத்திரங்களில் வேல ராமமூர்த்தி நடித்துள்ளார்.
ஸ்கெட்ச், என்னை நோக்கி பாயும் தோட்டா, என்.ஜி.கே போன்ற இவர் நடித்த திரைப்படங்களின் வரிசை சுவாரசியமான வரிசையாகும்.  
அண்ணாத்த என்ற ரஜினிகாந்த் நடித்த திரைப்படத்திலும் வேல ராமமூர்த்தி நடித்துள்ளார்.
# வேல ராமமூர்த்தி

## திரைப்படங்களின் பட்டியல்

| ஆண்டு | திரைப்படம் | பாத்திரம் | குறிப்பு |
| --- | --- | --- | --- |
| 2008 | *ஆயுதம் செய்வோம்* | ஆய்வாளர் | பேசப்படாத பாத்திரம் |
| 2013 | *மதயானைக் கூட்டம் (திரைப்படம்)* | வீரத் தேவர் |  |
| 2015 | *கொம்பன்* | துரை பாண்டி |  |
| *பாயும் புலி* | செயசீலனுடைய தந்தை |  |  |
| 2016 | *ரஜினி முருகன்* | செல்லக்கருப்பன் |  |
| *சேதுபதி* | வாத்தியார் |  |  |
| *அப்பா* | தயாளனின் மாமனார் |  |  |
| *கிடாரி (2016 திரைப்படம்)* | கோம்பையா | விகடன் பத்திரிகையின் விருது. |  |
| 2017 | *எய்தவன்* | கிருஷ்ணனின் தந்தை |  |
| *வனமகன் (திரைப்படம்)* | ஜாராவின் தந்தை |  |  |
| *தொண்டன்* | விஷ்ணு மற்றும் மகியின் தந்தை |  |  |
| *அறம் (திரைப்படம்)* | எம்.எல்.ஏ |  |  |
| *வீரைய்யன்* | தேவராசன் |  |  |
| 2018 | *ஸ்கெட்ச்* | ஜீவாவின் தந்தை |  |
| *குலேபகாவலி (2018 திரைப்படம்)* | கிராமத் தலைவர் |  |  |
| *மதுர வீரன்* | குருமூர்த்தி |  |  |
| *காளி* | கவுண்டர் |  |  |
| *துப்பாக்கி முனை* | பிரமராஜா |  |  |
| 2019 | *மெகந்தி சர்க்கசு* | அமலதாசு |  |
| *தேவராட்டம் (2019 திரைப்படம்)* | கல்யாணி தேவர் |  |  |
| *என்.ஜி.கே* | சகாயம் |  |  |
| *மயூரன்* | பெரியவர் |  |  |
| *நம்ம வீட்டுப் பிள்ளை* | மனியக்காரர் |  |  |
| *எனை நோக்கி பாயும் தோட்டா* | இரகுவின் தந்தை |  |  |
| 2020 | *உற்றான்* |  |  |
| *தானி* | சிதம்பரம் | ஜீ5 இல் வெளியிடப்பட்டது. |  |
| *க/பெ ரணசிங்கம்* | திருக்கண்ணன், அரியநாச்சியின் தந்தை |  |  |
| 2021 | *புலிக்குத்தி பாண்டி* | சன்னசி தேவர் |  |
| *களத்தில் சந்திப்போம்* | காவியாவின் தந்தை |  |  |
| *பரமபதம் விளையாட்டு* | செழியன் | } |  |
# சாந்திகிரி

**சாந்திகிரி ஆசிரமம் (Santhigiri Ashram)** என்பது கேரளத்தின் திருவனந்தபுரம் மாவட்டத்தில் போத்தன்கோடு கிராமத்தில் அமைந்துள்ளது. இந்த ஆசிரமம் நவஜோதி ஸ்ரீ கருணாகர குரு என்பவரால் நிறுவப்பட்டது, இந்த ஆசிரமமானது இந்திய அரசால் சமூக மற்றும் அறிவியல் ஆராய்ச்சி நிறுவனமாக அங்கீகரிக்கப்பட்டுள்ளது.  
கருணாகர குருவின் சீடர்கள், ஆசிரம வளாகத்தில் மக்ரானா பளிங்கால் ஒரு வெள்ளை நிற தாமரைப் பூ வடிவத்தில் பர்னாசலை என்ற அழகிய நினைவுச்சின்னத்தை கட்டியுள்ளனர். இந்த தனித்துவமான கட்டமைப்பை கட்டி முடிக்க 10 ஆண்டுகள் ஆனது. இது 2010 ஆகஸ்ட் 13 ம் தேதி இந்தியாவின் சனாதிபதியான பிரதிபா தேவி பாடிலால் திறந்துவைக்கப்பட்டது அதன்பிறகு 2010 செப்டெம்பர் 12 அன்று பிரார்த்தனை மற்றும் வழிபாட்டிற்காக முறைப்படி திறக்கப்பட்டது. இது ஆன்மீக புனிதத்தலமாக மட்டுமல்லாமல், ஆசிரமத்தின் தாமரை பர்னசாலையானது திருவனந்தபுரத்தின் ஒரு முக்கிய இடமாக மாறியுள்ளது.
# சாந்திகிரி

## பார்வை

இந்த ஆசிரமமானது நவாஜோதி ஸ்ரீ கருணாகர குருவின் கொள்கையின்படி ஆன்மீக, சமூக, பொருளாதார, கலாச்சார அம்சங்களை உள்ளடக்கிய புத்துயிரூட்டப்பட்ட வாழ்க்கையை நிறைவேற்றுவதற்காக செயல்படுகிறது. அவருடைய பார்வை மதச்சார்பற்ற ஆன்மீகத்தை வலியுறுத்துகிறது.  
நவாஜோதி ஸ்ரீ கருணாகர குரு (பிறப்பு 1927, இறப்பு 1999) கேரளத்தின் ஆலப்புழை மாவட்டத்தில் உள்ள சந்திரூர் என்ற கிராமத்தில் ஒரு நடுத்தரக் குடும்பத்தில் பிறந்தவர். ஆன்மிகத் தேடலினால் வீட்டைவிட்டு வெளியேறியவர், பிரம்மத்தின் விருப்பப்படி இந்த உலக வாழ்வின் இருப்பை உணர்ந்தார். பிறகு சிறு ஓலைக் குடிசையில் சாந்திகிரி ஆசிரமத்தை நிறுவினார். அன்னதானம், ஆத்மபோதனை, மருத்துவ சேவை ஆகிய மூன்றும் ஆசிரமத்தின் முக்கியச் செயல்பாடுகளாக இருந்தன. இந்த உலகில் அனைத்து இடங்களிலும் நிறைந்திருக்கும் கருணை வடிவான பிரகாசமே இறைநிலை என்பதை உணர்ந்தார். அதையே பக்தர்களுக்கும் போதித்தார்.  
இந்த ஆசிரமம்ஒரு பயிற்சி மையமாகவும் செயல்படுகிறது;மக்கள் ஆசிரமத்தில் தங்கியிருந்து, குருவின் போதனைகளை நிறைவேற்றுதல் போன்ற பணிகளில் ஈடுபட்டு வரிகின்றனர்.
# சாந்திகிரி

## இடங்கள்

பொத்துக்கோடு முக்கிய மையமாக செயல்படுகிறது கூடுதலாக ஆசிரமத்தின் கிளைகள் இடுக்கி, எர்ணாகுளம், சந்திரூர், ஹரிப்பாடு, கொல்லம், கன்னியாகுமரி, கோட்டயம், மதுரை, திருச்சூர், பாலக்காடு, பத்தனம்திட்டா, கோழிக்கோடு, கண்ணூர், சுல்தான் பத்தேரி. ஆகிய இடங்களில் இயங்கி வருகின்றன. மேலும் கிளைகள் பெங்களூரிலும், புதுதில்லியிலும் கட்டப்பட்டு வருகின்றன.
# சாந்திகிரி

## செயல்பாடுகள்

### அன்னதானம்

குருவின் குறிக்கோள்களில் ஒன்று ஏழைகளுக்கு உணவளிப்பதாகும் இதனால் ஆசிரமத்தின் அனைத்து மையங்களிலும் பார்வையாளர்களுக்கு அன்னதானம் வழங்கப்படுகிறது.
# சாந்திகிரி

## செயல்பாடுகள்

### அத்துருஷ்வம்

*அத்துருஷ்வம்* அல்லது நோயாளிகளை கவனித்து அவர்களுக்கு துணைபுரிவது என்பது குருவின் நோக்கங்களில் ஒன்றாகும். இதனால் ஆசிரமத்தில் ஆயுர்வேத மற்றும் சித்த மருத்துவ ஆராய்ச்சி மையங்கள், மருத்துவமனைகள், நலவாழ்வு முகாம்கள் s சமூக ஆய்வு மையங்கள் போன்றவை செயல்படுகின்றன..
# சாந்திகிரி

## செயல்பாடுகள்

### ஆத்மபோதனம்

குருவின் நோக்கங்களில் ஒன்று ஆத்மாபோதனம் என்னும் ஆன்மீக விழிப்புணர்வு ஆகும். இதன்படி ஆசிரமம் மக்களின் அறியாமையை நீக்குதலில் கவனம் செலுத்துகிறது.
# சாந்திகிரி

## செயல்பாடுகள்

### பொருளாதார மேம்பாடு

புத்துயிரூட்டப்பட்ட வாழ்க்கைத் தரிசனத்தின் ஒரு பகுதியாக, ஆசிரமமானது பொருளாதார வளர்ச்சியை மையமாகக் கொண்டதாக,
பெண்களது வர்த்தக திறமையை வளர்க்க ஆதரவு அளிக்கும் விதமாக குடிசைத் தொழில் திட்டங்கள் போன்றவற்றுக்கு முக்கியத்துவம் அளிக்கிறது.
# பயலாலு

**பயலாலு**கர்நாடகா மாநிலத்திலுள்ளராமநகரம்மாவட்டத்திலுள்ளஒரு கிராமம் ஆகும். பெங்களூர்-மைசூர் நெடுஞ்சாலையில்பெங்களூர் நகரத்திலிருந்து ஒரு மணி நேர பயண தூரத்திலுள்ளது, 2011ல் இதன் மக்கள் தொகை 2300 ஆக இருந்தது என இந்திய மக்கள் தொகை கணக்கெடுப்புகூறுகிறது.
# பயலாலு

## இந்திய தொலைதூரவிண்வெளி வலைப்பின்னல்

இந்திய விண்வெளி ஆராய்ச்சி அமைப்பு (இஸ்ரோ) ஒருதொலைதூரவிண்வெளி வலைப் பின்னல்(DSN) மையத்தினை பையாலாலுவில் அமைத்திருக்கிறது. பையாலாலுவின்அமைப்பு "சாசர்" வடிவிலிருப்பதால்ரேடியோ அதிர்வெண் தொந்தரவுகளை தடுக்கும் வண்ணமிருக்கிறது. இங்குஇருந்துதான்சந்திரயான்I பயணத்தினை ஆரம்பத்தில் கண்காணித்தனர்.
# நக்சல்பாரி இயக்கம், இந்தியா

**நக்சல்பாரி இயக்கம்**, 1967 ஆம் ஆண்டு மே மாதம் 25 ஆம் நாள் இந்தியாவின் மேற்கு வங்காள மாநிலத்தின் ஜல்பைகுரி கோட்டத்தில் உள்ள டார்ஜிலிங் மாவட்டத்தில் உள்ள நக்சல்பாரி என்ற கிராமத்தில், 25 மே 1967ஆம் ஆண்டில் எட்டு பெண்கள், இரண்டு குழந்தைகள் உட்பட பதினோரு பேர் காவல்துறையினரால் படுகொலை செய்யப்பட்டனர்.  
அதைத் தொடர்ந்து கிளர்ந்தெழுந்த விவசாயிகளின் போராட்டம் **உழுபவனுக்கே நிலம் சொந்தம்** என்ற முழக்கத்தை முன்வைத்து,
சாரு மசூம்தார் மற்றும் கானு சன்யால் ஆகியோர் தலைமையில் நக்சல்பாரி இயக்கம் பரவியது.  
மேற்கு வங்காளத்தில் துவங்கிய நக்சல்பாரி இயக்கத்தின் தாக்கம் கேரளா, ஆந்திரப் பிரதேசம், தெலுங்கானா மற்றும் தமிழ்நாட்டிலும் பரவியது. இந்தியாவின் பல்வேறு மாநிலங்களில் இருந்த மார்க்சிஸ்ட் கம்யூனிஸ்ட் கட்சியைச் சேர்ந்தவர்கள்தான் முதலில் நக்சல்பாரி அரசியலுக்குள் ஈர்க்கப்பட்டனர்.  
ஆயுதம் தாங்கிய போராட்டத்தின் மூலம் மக்கள் ஜனநாயகப் புரட்சியை நடத்தி இந்தியாவில் பொதுவுடமையை நிலைநாட்டுவதென்பதே தமது நோக்கம் என நக்ஸல்பாரி இயக்கத்தவர் அறிவித்துக்கொண்டனர். நடைமுறையிலிருக்கும் நாடாளுமன்ற ஜனநாயகத்தை ஏற்றுக்கொள்ளாத நக்சபாரி இயக்கத்தினர், **தேர்தல் பாதை, திருடர்** பாதை என்று விமர்சித்தனர்.
# நக்சல்பாரி இயக்கம், இந்தியா

## நக்சல்பாரி இயக்கத்தில் பிளவு

நக்சல்பாரி இயக்கத்தின் ஒரு பிரிவினர் தேர்தல்களில் போட்டியிடுவதை ஏற்றுக்கொண்டவர்கள், சிபிஐ எம்எல் என்ற பெயரிலும், தேர்தலில் போட்டியிடுவதில்லை என்ற கொள்கையைக்கொண்ட பல்வேறு பிரிவுகள் மாவோயிஸ்ட் என்ற பெயரிலும் இரண்டாக பிளவுபட்டு செயல்படுகின்றனர்.
# நக்சல்பாரி இயக்கம், இந்தியா

## தமிழ்நாட்டில் நக்சல்பாரி இயக்கம்

மேற்கு வங்காளத்தில் 1967ல் நக்சல்பாரி போராட்டம் வெடித்தபோது, தமிழ்நாட்டில் கோவை மற்றும் தஞ்சைப் பகுதிகளில் மட்டுமே தாக்கத்தை ஏற்படுத்தியது.
# நக்சல்பாரி இயக்கம், இந்தியா

## தமிழ்நாட்டில் நக்சல்பாரி இயக்கம்

### நக்சல்பாரி இயக்கத்திற்கு புத்துயிரூட்டிய நெருக்கடி நிலை

இந்தியப் பிரதமர் இந்திராகாந்தி 25 சூன் 1975ல் அறிவித்த நெருக்கடி நிலையால் தமிழ்நாட்டில் நக்ஸல்பாரி இயக்கும் புத்துயிர் பெற்று, வேலூர், தருமபுரி, கிருஷ்ணகிரி மாவட்டங்களைக் களமாகக்கொண்டு செயல்படத் தொடங்கியது.
# நக்சல்பாரி இயக்கம், இந்தியா

## தமிழ்நாட்டில் நக்சல்பாரி இயக்கம்

### கீழ்வெண்மணி சம்பவத்தில் நக்ஸல்பாரிகள்

கூலி உயர்வு கேட்டதற்காக கீழவெண்மணி கிராமத்தில் படுகொலை செய்யப்பட்ட வேளாண் தொழிலாளர்களின் குடும்பங்களுக்கு நம்பிக்கையைத் தந்தவர்கள் நக்ஸல்பாரி இயக்கத்தினர்.
# நக்சல்பாரி இயக்கம், இந்தியா

## நக்சல்பாரி இயக்கத்தின் வளர்ச்சி

நக்சல்பாரி இயக்கத்தின் வளர்ச்சியால் இந்தியாவில் குறிப்பாக பிகார், ஜார்கண்ட், சத்தீஸ்கர், ஒரிசா, தெலங்கானா மற்றும் ஆந்திரப் பிரதேச மாநிலங்களில் நக்சலைட் - மாவோயிஸ்ட் போராளிகளால் அரசுக்கும், பொது மக்களுக்கும் பெரிதும் அச்சுறுத்தல்கள் ஏற்படும் பகுதிகளை சிவப்பு தாழ்வாரம் எனப்படுகிறது.
# நக்சல்பாரி இயக்கம், இந்தியா

## இதனையும் காண்க

- நக்சல்பாரி கிராமம்
- சிவப்பு தாழ்வாரம்
- நக்சலைட்
- மாவோயிஸ்ட்
- சிபிஐ எம்எல்
- கீழ்வெண்மணிப் படுகொலைகள்
# 4,4’-பைபீனால்

**4,4’-பைபீனால்** *(4,4'-Biphenol)* என்பது C<sub>12</sub>H<sub>10</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். பைபீனைல் சேர்மத்தின் பீனாலிக் வழிப்பொருளாக இச்சேர்மம் கருதப்படுகிறது. தோலின் மீது பட நேர்ந்தால் எரிச்சலையும், கண்களில் எரிச்சலையும், சுவாசிக்க நேர்ந்தால் சுவாசப் பாதையையும் பாதிக்கின்ற நச்சுத்தன்மையை கொண்ட சேர்மமாக 4,4’-பைபீனால் காணப்படுகிறது. ஈத்திரோசன் தன்மையும் செல்நச்சுப் பண்பும் 4,4’-பைபீனாலின் தனிப்பண்புகளாகும். சிதைவு வினைக்கு உட்படுத்தும்போது கார்பனோராக்சைடு, கார்பனீராக்சைடு போன்ற தீங்கிழைக்கும் வாயுக்களாக மாற்றமைடைகிறது. வலிமையான ஆக்சிசனேற்றிகளுடன் இதை சேமித்து வைக்கக்கூடாது.
# 4-எத்தில்தொலூயீன்

**4-எத்தில்தொலூயீன்** *(4-Ethyltoluene)* என்பது CH<sub>3</sub>C<sub>6</sub>H<sub>4</sub>C<sub>2</sub>H<sub>5</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். எத்தில்தொலூயீன் பெற்றுள்ள மூன்று மாற்றியன்களில் இச்சேர்மமும் ஒரு மாற்றியனாகும். 3-எத்தில்தொலூயீன், 2-எத்தில்தொலூயீன் என்பவை மற்ற இரண்டு மாற்றியன்களாகும். மூன்று மாற்றியன்களுமே நிறமற்ற நீர்மங்களாகும். இவை சிறப்புமிக்க சில பாலிசிடைரீன்கள் உற்பத்தியில் பயன்படுத்தப்படுகின்றன.
# 4-எத்தில்தொலூயீன்

## தயாரிப்பும் பயன்களும்

தொலுயீனை எத்திலேற்றம் செய்து 4-எத்தில்தொலூயீன் தயாரிக்கப்படுகிறது.  
CH3C6H5 + C2H4 → CH3C6H4C2H5  
அமில வினையூக்கிகளால் இவ்வினை நிகழ்த்தப்படும் போது 2-எத்தில்தொலூயீன், 3-எத்தில்தொலூயீன், 4-எத்தில்தொலூயீன் என்ற மூன்று மாற்றியன்களின் கலவை உருவாகிறது. சிறுமாற்றம் செய்யப்பட்ட சியோலைட்டு வினையூக்கியினால் வினை நிகழும்போது தெரிவுசெய்யப்பட்ட விளைபொருளாக 4-எத்தில்தொலூயீன் உருவாகிறது.  
4-எத்தில்தொலுயீனை, ஐதரசன் நீக்கம் செய்து 4-வினைல்தொலுயீன் தயாரிக்கப்படுகிறது.
# Module:ParameterCount

-- This module produces a count of all the arguments passed to it.  
local yesno = require('Module:Yesno')  
-- Trim a string
local function trim(s)
return s:match('^%s*(.-)%s*$')
end  
-- Test whether a string is blank
local function isBlank(s)
return not s:find('%S')
end  
-- Tests whether a string is a valid positional key, and if so, returns it. If
-- the key is invalid, this returns nil.
local function isPositionalKey(s)
s = trim(s)
if s:find('^[1-9][0-9]*$') then
return tonumber(s)
end
end  
-- Return the count of all arguments for which testFunc returns a truthy value.
local function count(args, testFunc)
local ret = 0
for key, val in pairs(args) do
if testFunc(key, val) then
ret = ret + 1
end
end
return ret
end  
-- Check shared arguments and get the parent argument count.
local function main(, testFunc)
local blankifiedTestFunc
if yesno(.args.checkblanks) ~= false then
-- Extend the test function to check for blanks as well.
blankifiedTestFunc = function (key, val)
if not isBlank(val) then
return testFunc(key, val)
end
end
else
blankifiedTestFunc = testFunc
end
return count(:getParent.args, blankifiedTestFunc)
end  
return {
-- Called with
-- All specified parameters are counted, even those not supported by the
-- template.
all = function
return main(, function return true end)
end,  
-- Called with
-- Users can specify a list of parameters to check, and a list of Lua
-- Ustring patterns to check each parameter against.
main = function
local args = .args
local keys, patterns = {}, {}  
-- Get key list
for i, key in ipairs(args) do
local positionalKey = isPositionalKey(key)
if positionalKey then
keys[positionalKey] = true
else
keys[trim(key)] = true
end
end  
-- Get patterns
do
local function getPattern(i)
local pattern = args['pattern' .. tostring(i)]
if pattern and pattern ~= '' then
return pattern
end
end
local i = 1
local pattern = getPattern(i)
while pattern do
patterns[i] = pattern
i = i + 1
pattern = getPattern(i)
end
end  
-- Construct the test function
local testFunc = function (key, val)
if keys[key] then
return true
end
for i, pattern in ipairs(patterns) do
if mw.ustring.find(tostring(key), pattern) then
return true
end
end
return false
end  
return main(, testFunc)
end
}
# விக்கிப்பீடியா:Statistics/weekly/28-May-2017
# 4-ஐதராக்சிபீனைலசிட்டோன்

**4-ஐதராக்சிபீனைலசிட்டோன்** *(4-Hydroxyphenylacetone)* என்பது C<sub>9</sub>H<sub>10</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். இச்சேர்மம் பீனைலசிட்டோனின் பாரா ஐதராக்சி வரிசை சேர்மத்தை ஒத்துள்ளது. மனித உடலின் ஆம்பெட்டமைன் (ஆல்பா மெத்தில்பீனெத்திலமீன்) வளர்சிதைமாற்றத்தில் செயல்படாத வளர்சிதைமாற்ற விளைபொருளாக இச்சேர்மம் காணப்படுகிறது. ஆம்பெட்டமைனின் வளர்சிதைமாற்றப் பொருளாக இது தோன்றும் போது செயல்படாத வளர்சிதை மாற்றப்பொருளான பீனைலசிட்டோனில் இருந்து 4-ஐதராக்சிபீனைலசிட்டோன் உற்பத்தி செய்யப்படுகிறது.
# தைமால்ப்தாலெயின்

**தைமால்ப்தாலெயின்** *(Thymolphthalein)* என்பது C<sub>28</sub>H<sub>30</sub>O<sub>4</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். அமில-கார (காரகாடித்தன்மை சுட்டெண்|pH) நிலைகாட்டியாக இது பயன்படுத்தப்படுகிறது. சுமார் 9.3-10.5 அளவுகளில் இது நிறமாற்றமடைகிறது. இவ்வலவுகளுக்கு கீழான நிலையில் இது நிறமற்றும் மேலான அளவுகளில் இது நீல நிறத்துடனும் உள்ளது. ஈரெதிர்மின் அயனியான நீலநிற தைமால்ப்தாலெயினின் மோலார் நீக்க குணகம் 595 நானோமீட்டரில் 38000 மீ−1 செ.மீ−1 ஆகும்
மலமிளக்கியாகவும் தைமால்ப்தாலெயின் பயன்படுத்தப்படுகிறது .
# தைமால்ப்தாலெயின்

## தயாரிப்பு

தைமாலுடன் தாலிக் நீரிலியைச் சேர்த்து பிரீடல் கிராப்டு ஆல்க்கைலேற்ற வினையின் வழியாக தைமால்ப்தாலெயின் தயாரிக்கப்படுகிறது.:
# தேவர்மலை கதிர் நரசிங்கப்பெருமாள் கோயில்

**தேவர்மலை தேவர் முறி கதிர் நரசிங்கப்பெருமாள் கோயில்** தமிழ்நாட்டில் கரூர் மாவட்டம், தேவர்மலை என்னும் ஊரில் அமைந்துள்ள பெருமாள் கோயிலாகும்.
# தேவர்மலை கதிர் நரசிங்கப்பெருமாள் கோயில்

## இருப்பிடம்

கரூர் நகாிலிருந்து பாளையம் செல்லும் வழியில் 35 கி.மீ. தொலைவில் உள்ள தேவர்மலையில் கதிர்நரசிங்கப் பெருமாள் கோவில் 700 ஆண்டுகளுக்கு முன்பு விஜயநகர பேரரசின் நாயக்க மன்னர்களால் கட்டப்பட்டது என்பதை கல்வெட்டுகள் மூலம் அறியப்படுகிறது. கரூாிலிருந்து திண்டுக்கல் செல்லும் சாலையில் 30 கி.மீ தொலைவில் பாளையம் உள்ளது. பாளையத்தில் இருந்து கிழக்கில் 3 கி.மீ. தொலைவில் குருணி குளத்துப்பட்டி உள்ளது. இதிலிருந்து 2 கி.மீ தொலைவில் தேவர்மலை உள்ளது. பாளையத்திலிருந்து திருச்சி மற்றும் மணப்பாறைக்குச் செல்லும் பேருந்துகள் தேவர்மலை வழியாகச் செல்கின்றன. ஆரம்பத்தில் தேவர் முறி என்று அழைக்கப்பட்ட இந்த இடம் இப்போது 'தேவர்மலை' என்று அழைக்கப்படுகிறது. இக்கோயில் காலை 7 மணி முதல் மாலை 6 மணி வரை கோவில் திறக்கப்படும்.
# தேவர்மலை கதிர் நரசிங்கப்பெருமாள் கோயில்

## மோட்ச தீர்த்தம்

தேவர்கள் உருவாக்கிய மோட்ச தீர்த்தம் இக்கோவிலின் சிறப்பம்சம் ஆகும். இது ராமர், சீதாதேவி, லஷ்மணன் மற்றும் அனுமன் சிலைகளுக்கு அருகில் உள்ளது. ஆகாச தீர்த்தம் என்றும் பிரம்ம தீர்த்தம் என்றும் அழைக்கப்படுகின்ற இத்தீர்த்தத்திலிருந்து எடுக்கப்பட்ட புனித நீருடன் பக்தர்கள் வழிபாடு செய்கின்றனர்.
# தேவர்மலை கதிர் நரசிங்கப்பெருமாள் கோயில்

## தெய்வங்கள்

இக்கோயிலின் மூலவராக கதிர் நரசிங்க பெருமாள் உள்ளார். இறைவி கமலவல்லித் தாயார் ஆவார். லட்சுமி நாராயண பெருமாள், மகாவிஷ்ணு, கருடாழ்வார், ராமானுஜர் மற்றும் பைரவருக்கு தனித்தனி சன்னதிகள் உள்ளன. வில்வமரம் தல விருட்சமாக உள்ளது. மூலவர் 'உக்கிரநரசிம்மர்' என்றும் அழைக்கப்படுகிறார். இடதுகாலை மடித்து அமர்ந்த நிலையில் இடது கை அக்வான முத்திரையிலும் வலது கை அபய முத்திரையிலும் உள்ளது. மேல் இரண்டு கைகள் சங்கு மற்றும் சக்கரம் ஆகியவற்றைக் கொண்டுள்ளன. மூன்றாவது கண் ஓர் அாிய வெளிப்பாடு ஆகும்.
# தேவர்மலை கதிர் நரசிங்கப்பெருமாள் கோயில்

## நம்பிக்கை

கமலவல்லித் தாயாரை வணங்கினால் குடும்ப பிரச்சினைகள், மனம் தொடர்பான பிரச்சினைகள், திருமணம் தொடர்பான பிரச்சனைகள் நீங்குவதாகவும் பிரதோசத்தில் 11 முறை கோவிலுக்குச் செல்வதால் நாம் விரும்பும் அனைத்தையும் பெறலாம் என்றும் நம்பப்படுகிறது. அவ்வாறே மோட்ச தீர்த்தத்தில் நீராடினால் சனி தோசம் நிவர்த்தியாகும் என்று நம்பப்படுகிறது.
# தேவர்மலை கதிர் நரசிங்கப்பெருமாள் கோயில்

## விழாக்கள்

மார்கழி மாதத்தில் கருட சேவை, வைகாசி பிரம்மோற்சவம், வைகுண்ட ஏகாதசி உற்சவம் ஆகியவை இக்கோயிலில் கொண்டாடப்படுகின்ற விழாக்களாகும். சுவாதி நட்சத்திரத்தில் கமலவல்லி தாயாருக்கு சிறப்பு பூசைகள் செய்யப்படுகின்றன. சிறப்புத் திருமஞ்சனம் மற்றும் அலங்காரம் செய்யப்படுகின்றன. தற்போது கோயிலில் ஒரு நேர பூசை நடைபெறுகிறது.
# தேவர்மலை கதிர் நரசிங்கப்பெருமாள் கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பங்குனி மாதம் தேரோட்டம் நடைபெறுகிறது.
# செபராங் பிறை

**செபராங் பிறை**; (மலாய்: *Bandaraya Seberang Perai*; ஆங்கிலம்: *City of Seberang Perai*; சீனம்: 威省; ஜாவி: سبرڠ ڤراي) என்பது மலேசியா, பினாங்கு மாநிலத்தில் உள்ள ஒரு மாநகரம். பினாங்கு தீவுக்கு எதிரே அக்கரையில் அமைந்துள்ளது. இந்த மாநகரத்திற்கு வடக்கு - கிழக்கு திசைகளில் கெடா மாநிலம்; தெற்கில் பேராக் மாநிலம்; எல்லைகளாகக் கொண்டு உள்ளன.  
இந்த மாநகரத்தின் நகர மையம் பட்டர்வொர்த். இதன் உள்ளூர் நிர்வாகத்திற்குப் புக்கிட் மெர்தாஜாம் நகரில் உள்ள செபராங் பிறை மாநகராட்சி பொறுப்பு வகிக்கிறது. முன்பு செபாராங் பிறை ஒரு மாவட்டமாக இருந்தது. ஆனால் 2019 செப்டம்பர் மாதம் 16-ஆம் தேதி செபராங் பிறைக்கு மாநகரம் என தகுதி உயர்த்தப்பட்டது..  
2019-ஆம் ஆண்டு நிலவரப்படி, செபராங் பிறை மக்கள் தொகை 946,200 ஆக இருந்தது. அந்த வகையில் மலேசியாவில் இரண்டாவது அதிக மக்கள் தொகை கொண்ட மாநகரமாகவும் மாறியது.
# செபராங் பிறை

## வரலாறு

19-ஆம் நூற்றாண்டின் முற்பகுதியில் வெல்லஸ்லி மாநிலம் (இப்போது செபராங் பிறை) பிரித்தானிய கிழக்கிந்திய நிறுவனத்தின் மூலம் படிப்படியாகக் கையகப்படுத்தப்பட்டது. 1850-களில் பட்டர்வொர்த் நகரம் 'பிராவின்ஸ் வெல்லஸ்லி' மாநிலத்திற்குள் ஒரு முக்கிய நகரமாக வளர்ச்சியடையத் தொடங்கியது.
# செபராங் பிறை

## செபராங் பிறை நிலப்பகுதி

மலாயாவின் 1957-ஆம் ஆண்டுச் சுதந்திரத்திற்குப் பின்னர், பல பத்தாண்டுகளாக செபராங் பிறை நிலப்பகுதி, கணிசமான அளவிற்குப் பொருளாதார வளர்ச்சியைக் கண்டுள்ளது.  
செபராங் பிறையில் பாரிய தொழில்துறை நிறுவனங்கள் நிறுவப்பட்டுள்ளன. 1974-ஆம் ஆண்டில் பினாங்கு துறைமுகத்தின் முக்கிய நடவடிக்கைகளை பட்டர்வொர்த்திற்கு இடமாற்றம் செய்யப்பட்டது. அதனால் செபராங் பிறை நகரத்தின் பொருளாதாரம் உயர்ந்துள்ளது.  
வடக்கு-தெற்கு அதிவேக நெடுஞ்சாலை பினாங்கு பாலம்; மற்றும் பினாங்கு இரண்டாவது பாலம் போன்ற பல முக்கிய திட்டங்களால் செபராங் பிறையின் இணைப்புகளும்; போக்குவரத்துகளின் கட்டமைப்புகளும் எளிதாக்கப்பட்டு உள்ளன. அதனால் இன்று, மலேசியாவின் இரண்டாவது பெரிய நகரமான பினாங்கின் ஒரு பகுதியாகச் சிறப்பு பெறுகிறது.
# செபராங் பிறை

## சொல் பிறப்பியல்

இன்றைய செபராங் பிறை மாநகரத்தைக் கொண்ட நிலப்பகுதி, முன்னர் காலத்தில் கெடாவின் ஒரு பகுதியாக இருந்தது. 1800-ஆம் ஆண்டில் அந்த நிலப்பகுதி பிரித்தானிய கிழக்கிந்திய கம்பெனியிடம் ஒப்படைக்கப்பட்டது.  
பிரித்தானியர் அந்த நிலப்பகுதியை வெல்லசுலி மாநிலம் (*Province Wellesley*) என்று பெயரிட்டனர். 1867-ஆம் ஆண்டில் பிரித்தானிய முடியாட்சியின் காலனியாக மாற்றப்பட்டது.  
1797-ஆம் ஆண்டில் இருந்து 1805-ஆம் ஆண்டு வரை ரிச்சர்டு வெல்லசுலி *(Richard Wellesley)* என்பவர் மெட்ராஸ் மாநில ஆளுநராகவும்; வங்காளத்தின் கவர்னர் ஜெனரலாகவும் பணியாற்றியவர். அவரின் நினைவாக, செபராங் பிறைக்கு புரோவின்ஸ் வெல்லசுலி என்று பெயரிடப்பட்டது. செபராங் பிறையின் பழைய பெயர் புரோவின்ஸ் வெல்லசுலி.
# செபராங் பிறை

## மேலும் பார்க்க

- ஜார்ஜ் டவுன் பினாங்கு பெருநகர பகுதி
- பினாங்கு
- பினாங்கு தீவு
# சதுர நடனம்

சதுர நடனம் *(Square dance)* என்பது நான்கு இணைகள் ( எட்டு நடன கலைஞர்கள் ) ஒரு சதுர அமைப்பில் இணைந்து, ஒரு பக்கத்திற்கு ஒரு இணையாக நின்று சதுர மையத்தை நோக்கி நகர்ந்து ஆடுவது ஆகும். இந்த வகையான சதுர நடனங்கள் முதன்முதலாக 16ம் நூற்றாண்டில் இங்கிலாந்தில் ஆவணமாக்கப்பட்டது. ஆனால் அந்த காலங்களிலேயே பிரான்ஸ் மற்றும் யுரோப்பாவிலும் பரவி இருந்தது. முன்பாக இந்த சதுர நடனமானது வட அமெரிக்காவிலிருந்து யுரோப்பாவிற்கு புலம் பெயர்ந்தவர்களின் மூலமாக வந்து இந்த அளவிற்கு வளர்ந்துள்ளது. சில நாடுகளின் சில பகுதிகளில் இந்த சதுர நடனமானது கிராமிய நடனமாகப் போற்றி பாதுகாக்கப்படுகிறது. மேற்கத்திய அமெரிக்க நாடுகளின் சதுர நடனமே இன்று உலகம் முழுவதும் அறியப்படும் ஒன்றாகும். இதற்கு காரணமாக அமைவது 20-ஆம் நுற்றாண்டில் வந்து மிகவும் பிரபலமான கவ்பாய் -யுடன் இணைத்து நடைபெற வைத்ததே ஆகும். இந்த சதுர நடனமானது அமெரிக்க ஐக்கிய நாடுகளின் பத்தொன்பது மாநிலங்களில் அரசின் அங்கீகரிக்கப்பட்ட நடனமாக உள்ளது.  
இந்த சதுர நடனத்தின் நடன அசைவுகள் பல நாடுகளின் பல பாரம்பரிய நடனங்களின் அசைவு மற்றும் படஅமைப்புகளைச் சார்ந்துள்ளது. அவைகளில் சில, ஆங்கில நாட்டுப்புற நடனம், காலடோனியம் மற்றும் சதுர நடன இசைத்தொகுப்பு.இது உலகிலுள்ள அனைவராலும் தொடர்ச்சியாக மேம்படுத்தப்பட்டும் அனைத்து வயதினரையும் கவரும் ஒரு நடனமாகும்.  
பெரும்பாலான அமெரிக்க சதுர நடன அமைவுகள் யாவும், நடன கலைஞர்களின் அசைவுகளில் சில தொடர்ச்சியான அசைவுகள் அல்லது சில அசைவுகளின் தொகுப்பால் (நடன அசைவுப் பயிற்சியாளர்களின் தனித்துவத்துடன்) அமைக்கப்படுகிறது. நடன இசையில், நடன அமைப்பாளரின் ரசனை, இசைக்கருவிகளின் ஒலிக்கேற்ப நடன அசைவுகள் அமைக்கப்படுகின்றன. அவைகளில் சில இசைக்கோர்வையாகவோ, பாரம்பரிய நடன அமைப்புகளாகவோ இருக்கும். சில பாரம்பரிய சதுர நடனங்களில் நடன அமைப்பாளர் ஒரு சதுர நடன கலைஞராகவோ, இசை அமைப்பாளராகவோ இருப்பர். நவீன மேற்கத்திய சதுர நடனங்களில், நடன அமைப்பாளர் நடன மேடையிலேயே இருப்பர். அவ்வாறு இருந்து நடன அசைவுகளை அவ்வப்போதே அமைப்பர். நவீன காலங்களில், சதுர நடன கலைஞர்கள் அடிப்படையானச் சில அசைவுகளை மட்டுமே கற்றுக்கொள்கின்றனர். அவைகள் ஒவ்வொன்றிலும் நடன அசைவுத்தொகுப்புகள் அமைந்திருக்கும். ஆனால், அவைகள் வரிசைக்கிரமமாக அமைந்திருப்பதில்லை.
# சதுர நடனம்

## வெளியிணைப்பு

- https://daily.jstor.org/the-slave-roots-of-square-dancing/
# இந்தியாவின் ஏழு அதிசயங்கள்

**இந்தியாவின் ஏழு அதிசயங்கள்** (*Seven wonders of India*) குறித்து ஊடகங்கள் பல்வேறு கருத்துக் கணிப்புக்கள் நடத்தியது. அவற்றுள் பிரபலமானது''தி டைம்ஸ் ஆப் இந்தியா (2007 ஜூலை)மற்றும் என்டிடிவி 2008-09களில் நடத்திய கருத்துக் கணிப்புகள் ஆகும்.
# இந்தியாவின் ஏழு அதிசயங்கள்

## டைம்ஸ் ஆப் இந்தியாவின் பட்டியலில் இந்தியாவின்ஏழு அதிசயங்கள்

| **கோமதிசுவரா** | சரவணபெலகுளா,கருநாடகம் | கிபி 981 | 57-அடி (17 மீ) உயரமுடைய பாகுபலி சிலை, ஒரு சைன துறவி. |  |
| --- | --- | --- | --- | --- |
| **பொற்கோயில்** | அமிருதசரசு,பஞ்சாப் | 1585–1604 | சீக்கியர் குருத்துவார் |  |
| **தாஜ் மகால்** | ஆக்ரா,உத்தரப் பிரதேசம் | 1632–53 | வெள்ளை பளிங்கு கற்களான மும்தாஜின் கல்லறை |  |
| **ஹம்பி** | விஜயநகரம், கருநாடகம் | 1342-1565 | விருபாட்சர் கோயில் கிராமப்புற வீடுகள் |  |
| **கொனார்க் சூரியக் கோயில்** | கொனார்க், ஒடிசா | கி.பி 13ம் நூற்றாண்டு மத்தியில் | கலிங்க கட்டிடக்கலையினால் கட்டப்பட்ட சூரிய கடவுள் கோவில் |  |
| **நாளந்தா** | பாட்னாஅருகே, பீகார் | கி.பி 5ஆம் நூற்றாண்டு | உயர் கல்விக்கான பழமையான மையம் |  |
| **கஜீராகோ** | சத்தர்பூர்மாவட்டம், மத்தியப் பிரதேசம் | கி.பி 9ஆம் நூற்றாண்டு | இடைக்கால இந்து மற்றும் சைன கோவில்கள் | } |
# சிதல்துளை

**சிதல்துளை** அல்லதுசிறுவாயில்என்பதுபாசிகள்மற்றும்பூஞ்சையில் உள்ளமுதிா்ந்தவித்திகளை வெளியேற்றும் சிறியதுளைஅல்லதுதிறப்பாகும்.இந்தபதம்உயா்தாவரங்களிலும்பயன்படுத்தப்படுகிறது.ஆல், அத்தியில்
உள்ள சிறப்புமஞ்சாியில்காணப்படும்துளை இதற்கு எடுத்துக்காட்டாகும். இத்துளைவழியாகத்தான்குளவிகள்உள் நுழைந்து மலாின் மகரந்தச்சோ்க்கைக்கும்இனப்பெருக்கத்திற்கும்உதவுகின்றன.
# கிளார்க் நட்கிரேக்கர்

**கிளார்க் நட்கிரேக்கர் (Clark's nutcracker,** *Nucifraga columbiana*), சில நாடுகளில் **கிளார்க் காகம்** என்றும், **கிளார்க் மரங்கொத்தி** என்றும் அழைக்கப்படும், இது கார்டீடா குடும்பத்தைச் சேர்ந்த ஒரு பாஸிட்டரின் பறவையாகும். இதன்யூரேசிய உறவுப் பறவையான நட்ரக்ராகரை (என் கேரியோகாட்ரட்ஸ்) விட சற்று சிறியது. இது கருப்பு மற்றும் வெள்ளை நிற இறக்கைகள் மற்றும் நடு வால் இறகுகளைத் (வெளிப்புறமாக வெள்ளை இருக்கும்) தவிர, உடல்பகுதி சாம்பல் நிறத்தைக் கொண்டதாக இருக்கும், இதன் கால்கள் கருப்பு நிறமுடையவை. இந்த பறவைக்கு வில்லியம் கிளார்க் என்ற பறவை ஆராய்ச்சியாளரின் நினைவாக இந்தப் பெயர் சூட்டப்பட்டது.
# கிளார்க் நட்கிரேக்கர்

## காணப்படும் பகுதி

இவற்றை மேற்கு வட அமெரிக்காவில் பிரித்தானிய கொலம்பியாவில் இருந்து மேற்கு ஆல்பர்டாவிலும் , பாஜா கலிஃபோர்னியாவின் வடக்கிலும், நியூ மெக்ஸிகோவின் மையத்திலும் காணலாம்.
இவை முதன்மையாக மலைகளில் 900-3,900 மீட்டர் (3,000-12,900 அடி) உயரமான பகுதிகளில் உள்ள ஊசி இலைக் காடுகளில் காணப்படுகிறன. இனப்பெருக்கக் காலம் தவிர மற்றக் காலங்களில் நட்கிரேக்கர் இரை தேடித் தாழ்வான பகுதிகளை நோக்கிப் பறந்துகொண்டேயிருக்கும். இதற்காக நீண்ட தூரப் பயணம் செய்யும் இது, மெக்சிகோவிலிருந்து அமெரிக்காவின் இலினொய் மாகாணம் வரையிலும்கூட கீழிறங்கிப் பறந்து வரும்.
# கிளார்க் நட்கிரேக்கர்

## உணவு

பைன் மரத்திலிருந்து கிடைக்கும் விதைகளே இப்பறவையின் முதன்மை உணவு ஆகும். கோடைக் காலம் தொடங்கியவுடன் இரை தேடிப் புறப்படும் நட்கிரேக்கர் பறவைகள், பைன் மரத்தின் பழங்களைத் தன் அலகால் சிதைத்து, உடைத்து அதன் விதைகளைச் சேகரித்துக்கொள்கிறன. இவை குளிர் காலம் முழுமைக்கும் தேவையான அளவு விதைகளைச் சேகரித்துக்கொண்டு போய், தன் வசிப்பிடத்தின் அருகே ஓரிடத்தில் 1 முதல் 15 விதைகள் வீதம் கிட்டத்தட்ட 30 ஆயிரம் இடங்களில் ஒரு லட்சம் வரையிலான விதைகளைச் சேமித்து வைத்துவிடும். பைன் மரங்களிலிருந்து விதைகளைப் பிரித்துத் தன் வாயாலேயே, தன் இருப்பிடத்துக்குச் சுமந்து செல்ல வசதியாக இதன் வாயில், நாக்கின் கீழே ஒரு ‘பை’ போன்ற அமைப்பு உள்ளது. இந்தப் பையில் விதைகளின் அளவை பொருத்து 50 முதல் 150 விதைகளைச் சேகரித்துக்கொண்டு பறந்து சென்று தன் இருப்பிடம் அருகே பூமிக்கடியில் குழிகளில் பதுக்கி வைக்கும்.  
இவ்வாறு இப்பறவை சேமித்து வைக்கும் விதைகளை மற்ற சில உயிரினங்களும் சாப்பிட்டுவிடும். அதனால் கொஞ்சம் கூடுதலாகவே இவை விதைகளைச் சேமித்து வைப்பதாகப் பறவை ஆராய்ச்சியாளர்கள் சொல்கிறார்கள். இவை குளிர்காலத்தில் சாப்பிட்டது போக மீதியிருக்கும் விதைகள் பூமிக்கு உள்ளேயே புதைந்து கிடக்கும். நல்ல ஈரப்பதமும் வெப்பமும் இருக்குமிடங்களில் இவை முளைத்துப் பெரிய மரங்களாகவும் வளர்ந்துவிடுகின்றன. இவை நல்ல நினைவாற்றல் கொண்டவையாக உள்ளன 9 மாதங்களுக்குப் பிறகுகூட, மூன்று அடி ஆழத்தில் பனியால் மூடி கிடக்கும் விதைகளை இந்த பறவைகளால் எளிதாகக் கண்டுபிடிக்க முடியும்.
# ராம்நாத் சோப்ரா

**சர் ராம்நாத் சோப்ரா** (*Sir Ram Nath Chopra*, பிறப்பு: ஆகத்து 17, 1882 - இறப்பு: சூன் 13, 1973) இந்திய மருந்தியலின் தந்தை என அழைக்கப்பட்டவர். இந்திய மருத்துவ களஞ்சியம் அமைக்க முனைப்பாக பாடுபட்டவர் பேராசிரியர் ராம்நாத் சோப்ரா.
# ராம்நாத் சோப்ரா

## இளமைப் பருவம்

வட இந்தியாவில் ராவல்பிண்டியிலிருந்து குடிபெயர்ந்து ஜம்மு காஷ்மீர் மாநிலத்தில் வாழ்ந்து வந்தவா்கள் தோக்கரா குடும்பத்தினா். இக்குடும்பத்தில் 1882 ஆம் ஆண்டு ரகுநாத் சோப்ரா என்பவரின் தலைமகனாகப் பிறந்தார் ராம்நாத் சோப்ரா. ஜம்முவிலும் ஸ்ரீநகரிலும் இவரது பள்ளி வாழ்க்கை தொடங்கியது. ராம்நாத் சோப்ரா பஞ்சாப் பல்கலைக்கழகத்தின் கீழ் லாகூரில் உயர்நிலைக் கல்வி கல்லூரிப் பட்டங்கள் பெற்றார். 1903 ஆம் ஆண்டு இங்கிலாந்து சென்று கேம்பிரிட்ஜ் நகரில் டௌனிங் கல்லூரியில் சேர்ந்து படித்தார். ஏறத்தாழ பத்தாண்டுக் கல்விப் பயணத்தில் அறிவியல் பட்டம் (1905), எல்.ஆர்.சி.பி (LRCP), எம்.ஆா்.சி.எஸ்.(MRCS), எம்.பி(MB), வேதியல் இளங்கலை (BCH) எனப் பட்டங்கள் பெற்றார். 1912 ஆம் ஆண்டு மருந்தியல் உயர்பட்டம் (MD) பெற்றார். இலண்டனில் தூய பர்த்தலோமியெவ் பல்கலைக்கழகத்தில் படித்து வந்த காலகட்டத்தில் இந்திய மருத்துவப் பணித் தேர்விலும் மூன்றாம் மாணவனாக தேர்ச்சி பெற்றார்.
# ராம்நாத் சோப்ரா

## மருத்துவப் பணி

கிழக்கு ஆப்பிரிக்கா, ஆப்கானிஸ்தான் ஆகிய நாடுகளில் பணிபுரிந்தார். பின்னர் வெப்பப் பிராந்திய மருந்துக் கூடம், கல்கத்தா மருத்துவக் கல்லூரி ஆகிய நிறுவனங்களில் 1921 ஆம் ஆண்டு முதல் மருந்தியல் பேராசிரியராகப் பணியாற்றினார். பின்னாளில் கல்கத்தாவில் வெப்பப் பிராந்திய மருந்துக் கூடத்தின் இயக்குநராகவும் உயர்ந்தார். கீழ்கண்ட துறைகளில் சோப்ரா ஆராய்ச்சிகளை மேற்கொண்டார்.  
- வெப்ப பிராந்தியத்திற்கு ஏற்ற மருந்துகள்
- பரிசோதனை மருந்தியல் மற்றும் சிகிச்சையியல்
- மருந்துக்கு அடிமையாதல், உள்நாட்டு மருந்துகள், நச்சு இயல்
- புதிய பரிசோதனை கூடத் தொழில் நுட்பங்கள்
- நோய் கண்டறியும் வழிமுறைகள்
# ராம்நாத் சோப்ரா

## எழுதிய நூல்கள்

வெப்பப் பிராந்திய மருந்துக் கூடத்தின் வேதியியல் பேராசிரியரான சுதமாய் கோஷ் என்பவரின் நட்புறவில்
- இந்திய உள்நாட்டு மருந்துகள்
- இந்திய மருந்து மற்றும் நச்சு தாவரங்கள்
- இந்திய மூலிகைகளின் சொல்லடைவு
# ராம்நாத் சோப்ரா

## பங்களிப்புகள்

- நாகவல்லி அல்லது சர்ப்பகந்தி எனப்படும் இந்திய மூலிகையின் பயனை முதன் முதலில் அறிவித்தார் ராம்நாத் சோப்ரா.
- இந்திய அரசின் விசாரணைக் குழுவின் தலைவராக இந்திய அரசியல் சாசனத்தில் மருந்துச் சட்டம், மருந்தியல் சட்டம் ஆகியன இடம் பெற வலியுறுத்தினார்.
- இவரது முனைப்பினால் அறிவியல் தொழிற்துறை ஆய்வுக்குழுமத்தின் கீழ் ஜம்முவில் பிராந்திய ஆய்வுக்கூடம் உருவானது.
- சோப்ரா குழுவின் அறிக்கையில் தான் **மருந்தியல்** என்ற சொல் முதன்முதலாக இந்திய சாசனத்தில் (1931) அறிமுகமானது.
- ஜெனிவாவில் நடைபெற்ற உலக சுகாதார நிறுவனம் போதை மருந்து ஒழிப்பு நிபுணர் குழுவில் பங்கு வகித்தார்
- 1941 ஆம் ஆண்டு நவம்பர் முதல் கல்கத்தா வெப்பப் பிராந்திய மருந்துக் கூடத்தின் இயக்குநராக செயலபட்டார்.
- ஜம்மு காஷ்மீரில் மருத்துவ பணி மற்றும் மருந்து ஆராய்ச்சி நிறுவன இயக்குநராக செயல்பட்டார்.
- வாரனாசியிலிருந்து வெளியான இந்திய மருந்து ஆராய்ச்சி சஞ்சை எனும் இதழாசிரியர் குழுவின் தலைவராக இருந்தார்.
# ராம்நாத் சோப்ரா

## பெற்ற விருதுகள்

1. மின்டோ பதக்கம்
1. மௌவாத் பதக்கம்
1. கோட்டோஸ் பதக்கம்
# ஹசாரிபாக்

**ஹசாரிபாக்**, (Hazaribagh) இந்தியாவின் ஜார்க்கண்ட் மாநிலத்தின் வடக்கு சோட்டநாக்பூர் கோட்டத்தின் அமைந்த ஹசாரிபாக் மாவட்ட நிர்வாகத் தலைமையிடமும், மாநகராட்சியும் ஆகும். ஹசாரிபாக் நகரத்திலிருந்து 17 கி.மீ. தொலைவில் கசாரிபாக் தேசியப் பூங்கா உள்ளது.
# ஹசாரிபாக்

## பெயர்க் காரணம்

பாரசீக மொழியில் ஹசாரி என்பதற்கு ஆயிரம் என்றும், பாக் என்பதற்கு தோட்டம் என்றும் பொருள். எனவே ஹசாரிபாக் நகரத்தை ஆயிரம் தோட்டங்களின் நகரம் என அழைக்கப்படுகிறது.
# ஹசாரிபாக்

## புவியியல்

தாமோதர் ஆற்றின் துணை ஆறான கோனார் ஆறு ஹசாரிபாக் நகரத்தில் பாய்கிறது. ஹசாரிபாக் நகரம் காடுகளால் சூழப்பெற்றது.
# ஹசாரிபாக்

## பொருளாதாரம்

### தொழில்

ஜார்க்கண்ட் மாநிலத்தில் தன்பாத்திற்கு பின்னர், இரண்டாவது பெரிய நிலக்கரி சுரங்கங்கள் ஹசாரிபாக்கில் உள்ளது. கொண்டது. இங்கு வெட்டப்படும் நிலக்கரியைக் கொண்டு தேசிய அனல் மின் நிறுவனம் ஆண்டிற்கு 3,000 மெகா வாட் மின்சாரமும், ரிலையன்ஸ் நிறுவனம் 3,600 மெகா வாட் மின்சாரமும் உற்பத்தி செய்கிறது. மைக்கா சுரங்கங்களும் ஹசாரிபாக்கில் உள்ளது.
# ஹசாரிபாக்

## போக்குவரத்து

;தொடருந்து நிலையம்
மூன்று நடைமேடைகள் கொண்ட ஹசாரிபாக் ரோடு தொடருந்து நிலையம் மாநிலத் தலைநகர் ராஞ்சி மற்றும் மாநிலத்தின் பிற நகரங்களையும் இருப்புப்பாதை வழியாக இணைக்கிறது.  
;பேருந்து நிலையம்
ராஞ்சி, கொல்கத்தா, தன்பாத், பாட்னா மற்றும் அருகில் உள்ள நகரங்களுக்கு சாலை வழியாக பேருந்துகள் இயக்கப்படுகிறது.  
;வானூர்தி நிலையம்
*பிர்சா முண்டா வானூர்தி நிலையம்*, ஹசாரிபாக் நகரத்திலிருந்து 96 கி.மீ. தொலைவில் அமைந்துள்ளது.
# ஹசாரிபாக்

## மக்கள் தொகையியல்

சதுர கிலோ மீட்டர் பரப்பளவு கொண்ட ஹசாரிபாக் நகரத்தின் 2011 -ஆம் ஆண்டின் மக்கள் தொகை கணக்கெடுப்பின் படி மொத்த மக்கள் தொகை 1,42,489 ஆகும். அதில் ஆண்கள் 74,132; பெண்கள் 68,357 ஆக உள்ளனர். பாலின விகிதம் 100 ஆண்களுக்கு, 922 பெண்கள் வீதம் உள்ளனர். சராசரி எழுத்தறிவு பெற்றவர்கள் 1,12,533 (89.36 %) ஆவர். ஆண் எழுத்தறிவு 60,840 (92.98 %) ஆகவும்; பெண் எழுத்தறிவு 51,693 (85.44 %) ஆகவும் உள்ளது. ஆறு வயதிற்குட்பட்டவர்களின் எண்ணிக்கை 16,555 ஆக உள்ளது.  
ஹசாரிபாக் நகரத்தில் இந்துக்கள் 1,06,340 (74.63%) இசுலாமியர்கள் 28,352 (19.90 %); சமணர்கள் 1,548 (1.09%); கிறித்தவர்கள் 4,575 (3.21 %); மற்றவர்கள் 1.17% ஆக உள்ளனர்.  
இந்நகரத்தில் இந்தி, உருது, சந்தாலி, ஹோ மொழிகள் பேசப்படுகிறது.
# 4-சயனோ-3-(முப்புளோரோமெத்தில்)அனிலின்

**4-சயனோ-3-(முப்புளோரோமெத்தில்)அனிலின்** *(4-Cyano-3-(trifluoromethyl)aniline)* என்பது C<sub>8</sub>H<sub>5</sub>F<sub>3</sub>N<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 4-அமினோ-2-(முப்புளோரோமெத்தில்)பென்சோநைட்ரைல் என்ற பெயராலும் இச்சேர்மம் அழைக்கப்படுகிறது. அனிலின் சேர்மத்தின் சயனைடேற்ற முப்புளோரோமெத்திலேற்ற வழிப்பொருளாக இது வகைப்படுத்தப்படுகிறது. சிடீராய்டு அல்லாத ஆண்ட்ரோசனெதிர்ப்பு பைகாலுடமைடு மருந்துவகைப் பொருள் தயாரிக்கும் தொகுப்பு வினைகளில் தொடக்கப் பொருளாக 4-சயனோ-3-(முப்புளோரோமெத்தில்)அனிலின் பயன்படுத்தப்படுகிறது
# ஐதரசன் அயோடைடு

**ஐதரசன் அயோடைடு** *(Hydrogen iodide)* என்பது HI மூலக்கூறு வாய்ப்பாடு கொண்ட ஒரு ஈரணு மூலக்கூறு ஐதரசன் ஆலைடு ஆகும். நீர்த்த கரைசலான HI கரைசல்கள் ஐதரோ அயோடிக் காடி அல்லது ஐதரையோடிக் காடி என்றழைக்கப்படும் வலிமைமிகு அமிலமாகும். கரிம மற்றும் கனிமச் சேர்மங்களின் தொகுப்புகளில் அயோடின் தயாரிப்பில் முதன்மை ஆதாரமாகவும், ஒடுக்கும் காரணியாகவும் HI உள்ளது.
# ஐதரசன் அயோடைடு

## ஐதரசன் அயோடைடு பண்புகள்

HI ஒரு நிறமற்ற வாயு ஆகும். இது ஆக்சிசன் உடன் வினைபுரிந்து நீர் மற்றும் அயோடினைத் தருகிறது. ஈரமான காற்றுடன், மூடுபனி அல்லது புகை போன்ற ஐதரோஅயோடிக் காடியைத் கொடுக்கிறது. ஒரு லிட்டர் நீரானது, 425 லிட்டர் ஐதரசன் அயோடைடில் கரைகிறது. ஒரு மூலக்கூறு HI, நான்கு மூலக்கூறு நீருக்கு ஈடான செறிவு மிகுந்த கரைசலை உருவாக்குகிறது.
# ஐதரசன் அயோடைடு

## ஐதரசன் அயோடைடு பண்புகள்

### ஐதரோஅயோடிக் காடி

ஐதரோஅயோடிக் காடி என்பது தூய ஐதரசன் அயோடைடு ஆகாது. ஆனால், ஐதரசன் அயோடைடு கலந்த ஒரு கலவை ஆகும். வழக்கமாக வணிகரீதியான "செறிவுமிக்க" ஐதரோஅயோடிக் காடியானது, அதன் நிறையில் 48-57% HI ஐக் கொண்டுள்ளது. அயோடைடு அயனி மற்ற ஆலைடுகளை விடவும் மிகவும் பெரியதாக உள்ளதால், எதிர்மின் சுமையானது பெரிய இடைவெளிகளில் விரவி காணப்படுகிறது. மாறாக, குளோரைடு அயனி மிகவும் சிறியதாக உள்ளது, இதன் எதிர்மின்சுமை செறிவுமிக்கது. இது புரோட்டான் மற்றும் குளோரைடு அயனி இடையே வலுவான தொடர்புக்கு வழிவகுக்கிறது. HI சேர்மத்தில் உள்ள வலிமை குறைந்த H<sup>+</sup>···I<sup>−</sup> தொடர்பினால் புரோட்டான் எதிர்மின் பகுதியிலிருந்து பிரிகையடைகிறது. இதுவே ஐதரசன் ஆலைடுகளிலேயே, ஐதரசன் அயோடைடு வலிமை மிகுந்து இருப்பதற்கான காரணமாகும்.  
:HI(g) + (l) → (aq) + I<sup>−</sup>(aq)&emsp;*K*<sub>a</sub> ≈ 10<sup>10</sup>
:HBr(g) + (l) → (aq) + Br<sup>−</sup>(aq)&emsp;*K*<sub>a</sub> ≈ 10<sup>9</sup>
:HCl(g) + (l) → (aq) + Cl<sup>−</sup>(aq)&emsp;*K*<sub>a</sub> ≈ 10<sup>6</sup>
# ஐதரசன் அயோடைடு

## தொகுப்புமுறை தயாரிப்பு

தொழிற்துறையில் ஐதரசன் அயோடைடானது (HI), அயோடின் (I<sub>2</sub>) மற்றும் ஐதரசீனை வினைபுரியச் செய்து தயாரிக்கப்படுகிறது. இதில் நைட்ரசன் வாயுவும் விளைபொருளாக உருவாகிறது.  
:2 I<sub>2</sub> + → 4 HI +  
வினையானது நீரில் நிகழ்த்தப்படும் போது, HI ஐ காய்ச்சி வடிகட்ட வேண்டும்.  
செறிவுமிக்க பாசுபாரிக் காடியில், சோடியம் அயோடைடு (NaI) அல்லது மற்ற கார அயோடைடு கரைசலில் இருந்து HI காய்ச்சி வடிகட்டப்படுகிறது (அயோடைடு அமிலத்தன்மையாக்க அடர் கந்தக அமிலத்தைப் பயன்படுத்தினால் அயோடைடானது ஆக்சிசனேற்றம் அடைந்து தனிமநிலை அயோடினாகி விடும் வாய்ப்புள்ள காரணத்தால் கந்தக அமிலத்தை இந்தச் செயல்முறைக்குப் பயன்படுத்த இயலாது என்பதை கவனத்தில் கொள்ள வேண்டும்).  
மற்றொரு முறையில் நீர்த்த அயோடின் கரைசலில், ஐதரசன் சல்பைடு ஆவியை செலுத்தும் போது ஐதரோஅயோடிக் காடி (இது காய்ச்சி வடிகட்டப்படுகிறது) மற்றும் தனிம நிலைக் கந்தகம் உருவாகிறது (இது வடிகட்டிபிரிக்கப்படுகிறது):  
:H<sub>2</sub>S + I<sub>2</sub> → 2 HI + S  
கூடுதலாக, H<sub>2</sub> ஐயும் I<sub>2</sub> ஐயும் ஒருங்கிணைப்பதன் மூலம் HI ஐ தயார் செய்யலாம்:  
:H<sub>2</sub> + I<sub>2</sub> → 2 HI  
இந்த முறையானது பொதுவாக மிகவும் தூய்மையான மாதிரிகளைப் பெறுவதற்கு மேற்கொள்ளப்படுகிறது.  
H<sub>2</sub> மற்றும் I<sub>2</sub> மூலக்கூறுகளுக்கு இடையே நடைபெறும் வினை எளிய ஈரணு மூலக்கூறு வினையாக பல ஆண்டுகளாக கருதப்பட்டது. வாயுக்களின் கலவையை I<sub>2</sub> இன் பிரிகை ஆற்றலுக்கு இணையான, 578&nbsp;nm ஒளியின் அலைநீளத்தில் செலுத்தும்போது வினையின் வேகம் குறிப்பிடத்தக்க அளவு அதிகரித்தது, இந்த விளைவானது பின்வரும் வினைவழிமுறைக்கு ஆதரவாக அமைகிறது. அதன்படி, I<sub>2</sub> முதலில் பிரிகையடைந்து இரண்டு அயோடின் அணுக்களை தருகிறது. அவை ஒவ்வொன்றும் ஒரு H<sub>2</sub> மூலக்கூறுக்குப் பக்கவாட்டில் இணைந்து பிணைப்பை உடைக்கிறது.  
:<ce>{H2} + {I2} ->[\text{578 nm radiation}] {H2} + 2I -> I{\cdots}H{\cdots}H{\cdots}I -> 2HI</ce>  
ஆய்வகத்தில், மற்றொரு முறையில் பாசுபரசு டிரைஅயோடைடு (PI<sub>3</sub>) நீராற்பகுப்படையச் செய்யப்படுகிறது. இதில் பாசுபரசு டிரைபுரோமைடு (PBr<sub>3</sub>) க்கு சமானமான அயோடின் பயன்படுத்தப்படுகிறது, இந்த முறையில், I<sub>2</sub> பாசுபரசு உடன் வினைபுரிந்து பாசுபரசு டிரைஅயோடைடு உருவாகிறது, மேலும் இது நீருடன் வினைபுரிந்து HI மற்றும் பாசுபரசு காடியைத் தருகிறது.  
:3 I<sub>2</sub> + 2 P + 6 → 2 PI<sub>3</sub> + 6 → 6 HI + 2 H<sub>3</sub>PO<sub>3</sub>
# ஐதரசன் அயோடைடு

## முக்கிய வினைகள் மற்றும் பயன்பாடுகள்

ஐதரசன் அயோடைடு கரைசல் காற்றில் எளிதாக ஆக்சிசனேற்றம் அடைகின்றது.  
:4 HI + O<sub>2</sub> → 2 + 2 I<sub>2</sub>
:HI + I<sub>2</sub> → HI<sub>3</sub>  
இன் அடர் பழுப்பு நிறத்தை உடையதாக உள்ளது. இதன் காரணமாகவே, HI இன் நாள்பட்ட கரைசல்கள் கரும்பழுப்பு நிறத்தில் தோன்றுகின்றன.  
HBr மற்றும் HCl போன்று, HI ஆல்கினுடன் சேர்க்கை வினையில் ஈடுபடுகிறது.: உதாரணமாக பின்வரும் வினையில் டைஎத்தில் ஈதரானது, எத்தனால் மற்றும் எத்தில் அயோடைடு ஆக பிளவுறச் செய்யப்படுகிறது.
:  
அயோடைடானது குறைவான இடத்தடங்கலைக் (steric hindrance) கொண்டுள்ள ஈதர் கார்பனை தாக்குகிறது. ஆக இந்த வினையானது இடத்தெரிவு கொண்டுள்ள (regiospecific) வினையாக உள்ளது.  
HCl மற்றும் HBr போன்றே, ஐதரசன் அயோடைடும் மார்கோவ்னிகாவ் விதி மற்றும் எதிர்-மார்கோவ்னிகோவ் விதிகளுக்குட்பட்ட சேர்மமாகும்.  
நவீன தரங்கள் கடுமையானவையாக இருந்தாலும் கூட, கரிம வேதியியல் வரலாற்றின் ஆரம்பகாலத்தில் ஒடுக்கும் காரணியாக HI ஆனது பயன்படுத்தப்பட்டது. 19 ஆம் நூற்றாண்டில் வேதியியலாளர்கள் உயர் வெப்பநிலையில் பென்சீனை, HI ஆல் ஒடுக்கம் செய்வதன் மூலம் வளையஎக்சேன் தயாரிக்க முயன்றனர், ஆனால் அதற்கு பதிலாக மெத்தில் வளையபெண்டென் பிரித்தெடுக்கப்பட்டது. இதை முதன்முறையாக கில்லானி தெரிவித்தார்..சர்க்கரை மற்றும் பிற பாலியால்கள், ஐதரோஅயோடிக் காடியால் ஒடுக்கப்படும் போது பல அல்லது அனைத்து ஐதராக்சி தொகுதிகளும் பிளவுறுகின்றன. பெரும்பாலும் குறைவான விளைபொருளே கிடைக்கிறது மேலும் இது மறுஉருவாக்கம் செய்யப்படுகிறது..α-கார்போனைல் தொகுதி உள்ள ஆல்ககால்கள் மற்றும் பென்சைல் ஆல்ககால் போன்றவை HI ஆல் ஒடுக்கப்பட்டு தொகுப்புமுறையில் பயன்மிக்க அதனதன் ஐதரோகார்பன்களைத் தருகின்றன. (ROH + 2HI → RH + + I<sub>2</sub>)..இந்த செயல்முறையானது HI இல் சிவப்பு பாசுபரசை வினைவேகமாற்றியாக பயன்படுத்தி உருவான அயோடினானது (I<sub>2</sub>) ஒடுக்கப்படுகிறது.
# அமோனியம் நைட்ரைட்டு

**அமோனியம் நைட்ரைட்டு** *(Ammonium nitrite)* என்பது NH<sub>4</sub>NO<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நைட்ரசு அமிலத்தின் அமோனியம் உப்பாகக் கருதப்படும் இவ்வுப்பு தனித்த தூய்மையான நிலையில் உபயோகப்படுத்தப்படுவதில்லை. ஏனெனில் அமோனியம் நைட்ரைட்டு சேர்மம் நிலைப்புத்தன்மை அற்றது. அறை வெப்பநிலையிலும் கூட தண்ணீராகவும் நைட்ரசனாகவும் இச்சேர்மம் சிதைவடைந்து போகிறது.
# அமோனியம் நைட்ரைட்டு

## தயாரிப்பு

இயற்கையில் அமோனியம் நைட்ரைட்டு காற்றில் தோன்றுகிறது. நைட்ரசன் டையாக்சைடையும்ம் நைட்ரிக் ஆக்சைடையும் சம அளவு ஈர்த்தல் செயல்முறை மூலமாக இதை தயாரிக்க முடியும் .  
அமோனியாவுடன் ஓசோன் அல்லது ஐதரசன் பெராக்சைடு சேர்த்து ஆக்சிசனேற்றம் செய்வதன் மூலமாகவும் தயாரிக்கலாம். பேரியம் நைட்ரைடு அல்லது ஈய நைட்ரைடுடன் அமோனியம் சல்பேட்டு அல்லது வெள்ளி நைட்ரைடும் அமோனியம் குளோரைடும் கலந்த கலவை அல்லது அமோனியம் பெர்குளோரேட்டும் பொட்டாசியம் நைட்ரைடும் கலந்த கலவையைப் பயன்படுத்தி வீழ்படிவாக்குதல் மூலமும் அமோனியம் நைட்ரைட்டு தயாரிக்க முடியும். வினையில் உருவாகும் வீழ்படிவு வடிகட்டப்பட்டு கரைசல் அடர்த்தியாக்கப்படுகிறது. தண்ணீரில் கரையக்கூடிய நிறமற்ற படிகங்கள் உருவாகின்றன. ஆனால் சூடுபடுத்தப்பட்டால் அல்லது அமிலத்தின் முன்னிலையில் தண்ணீர் மற்றும் நைட்ரசனாக சிதைவடைந்து விடுகிறது . குறைவான வெப்பநிலையிலும், உயர் pH மதிப்பிலும் அமோனியம் நைட்ரைடடு நிலைத்தன்மையுடன் காணப்படுகிறது. pH 7.0 விற்கு குறைவாக இருக்கும் நிலை ஏற்பட்டால் வெடிக்கவும் நேரிடலாம். அமோனியா கரைசலைச் சேர்ப்பதன் மூலமாக பாதுகாப்பான காரக்காடித்தன்மை சுட்டெண் மதிப்பை நிலைப்படுத்திக் கொள்ளலாம். அமோனியம் நைட்ரைட்டு, அமோனியாவின் விகிதம் கண்டிப்பாக 10% அளவிற்கு அதிகமாக இருக்க வேண்டும்.  
NH4NO2 → N2 + 2 H2O
# அமோனியம் நைட்ரைட்டு

## பண்புகள்

60–70 ° செ வெப்பநிலையில் அமோனியம் நைட்ரைட்டு வெடிக்க நேரிடலாம். உலர் படிகநிலையைக் காட்டிலும் அடர்த்தியான நீரிய கரைசலில் கரைந்துள்ள போது இச்சேர்மம் விரைவாக சிதைவடைந்து விடுகிறது.